Riise gir seg på landslaget etter Brasil-VM
Det bekrefter spiller overfor TV 2 Sporten. - Sånn som situasjonen er nå, så blir dette min siste kvalik, sier Fulham-spilleren til TV-kanalen. Han omtaler et VM i Brasil, dersom Norge kommer dit, som den perfekte avslutningen som landsalgsspiller. Samtidig innrømmer 32-åringen at han lar seg irritere over at posisjonen hans har blitt diskutert det siste året:TV 2-kommentator Øyvind Alsaker har fulgt Riises karriere tett både på landslaget og klubblagene. Han er overrasket over at Riise antyder at kritikken er noe av grunnen til at det settes strek for landslagskarrieren. - Han er en såpass egenrådig fyr at jeg heller vil tro det er det at han skjønner at tiden er i ferd med å renne ut. Han har spilt på landslaget i en posisjon som har vært lite konkurranseutsatt, men det har endret seg litt nå, sier Alsaker til VG Nett. - Jeg har vondt for å tro at han som er vant med så mye storm rundt seg gir seg på grunn av kritikk - da gir han jo kritikerne litt rett. Jeg ville heller trodd at han ville annonsere ti nye år på landslaget, legger Alsaker til.Riise ble tirsdag tatt ut i troppen til mot Ukraina 6. februar. - John Arne hadde en god avslutning på fjoråret, og på den bakgrunn er han med. Foreløpig er det ikke aktuelt å kaste ham ut, men vi har som prinsipp at du ligger tynt an om du over tid ikke spiller for klubblaget. Slik vil det være her og, sa landslagssjef Egil «Drillo» Olsen på tirsdagens pressekonferanse. - Venstreback er en posisjon hvor konkurransen ikke har vært all verden, men Jonathan Parr spiller bra i Crystal Palace og Vegar Eggen Hedenstad er fast i Tyskland. Konkurransen er vesentlig større enn før, og det er hyggelig, fortsatte landslagssjefen.- Det skal vel mer til enn en kamp mot Ungarn for at jeg mister plassen? Jeg føler plassen fortsatt er min, og at jeg ikke har spilt meg ut. Jeg har bare mistet fire-fem kamper for Fulham, men hvis jeg ikke skulle spille klubbfotball de neste tre-fire månedene skjønner jeg at det blir et problem. Da skjønner jeg at Drillo kanskje må gjøre noe, sier venstrebacken. Dette sa han til Aftenposten rett før nåværende kvalik: - Langsiktig handler det om at jeg har lyst til å være med på neste kvalifisering. Jeg ser for meg to kvalifiseringer, så får vi se, sa Riise. Nå har han altså snudd. - Mange i den alderen velger å gi seg på landslaget, og det er så enkelt som at han ikke er den samme fotballspilleren som før. Han var fast på et knallsterkt Liverpool-lag for 8-10 år siden. Nå er han ute av Fulham-laget, bemerker Alsaker og legger til: - Men han står uansett igjen med en fantastisk landslagsrekord og det skal han ha all ære for. Jeg unner ham virkelig å avslutte landslagskarrieren med et VM-sluttspill - det har han fortjent. Bjørn Helge Riise var ikke kjent med storebrorens utspill da han snakket med VG Nett i ettermiddag, og ønsket ikke å uttale seg før han hadde snakket med John Arne Riise. John Arne Riise har ikke besvart VG Netts henvendelser i dag.
John Arne Riise (32) håper å hjelpe det norske fotballandslaget til Brasil-VM i 2014. Men etter mesterskapet er han ferdig på landslaget.